Source: https://www.riigiteataja.ee/akt/13363923?tegevus=telli-teavitus
Timestamp: 2020-03-29 03:24:00+00:00

Document:
Ravimireklaami aruande esitamise vorm ja kord – Riigi Teataja
Ravimireklaami aruande esitamise vorm ja kord
Ravimireklaami aruande esitamise vorm ja kord - sisukord
§ 2 Ravimireklaami aruande esitamise kord
§ 3 Ravimireklaami aruandes esitatavad andmed
Vastu võetud 07.03.2005 nr 40
RTL 2005, 32, 457
13.10.2010 RT I 2010, 76, 585 01.01.2011
Määrus kehtestatakse «Ravimiseaduse» § 83 lõike 7 alusel.
(1) Käesolev määrus kehtestab ravimi müügiloa hoidja poolt proviisoritele, farmatseutidele ja arstidele ning nende ühendustele «Ravimiseaduse» § 86 lõigetes 2 ja 5 nimetatud toetuste andmise, § 86 lõikes 6 nimetatud ürituste ja patsientide teavitusürituste korraldamise, raviminäidiste jagamise ning allahindluste tegemise kohta Ravimiametile esitatava aruande vormi ja aruande esitamise korra.
(2) Edastatud andmed on avalik teave ja kokkuvõtlikud andmed avalikustatakse iga aasta 1. juuniks Ravimiameti veebilehel.
§ 2. Ravimireklaami aruande esitamise kord
(1) Ravimi müügiloa hoidja esitab iga aasta 1. veebruariks Ravimiametile ravimireklaami aruande käesoleva määruse lisas toodud vormis.
(2) Ravimi müügiloa hoidja esitab ravimireklaami aruande elektrooniliselt MS Excel formaadis ja paberkandjal.
§ 3. Ravimireklaami aruandes esitatavad andmed
(1) Ravimireklaami aruandes esitatakse käsimüügiravimite reklaami kohta järgmised andmed:
1) müügiloa hoidja korraldatud või algatatud ravimiesitlus- või muud teaduslikud üritused Eestis;
2) müügiloa hoidja korraldatud või algatatud ravimiesitlus- või muud teaduslikud üritused väljaspool Eestit, mille sihtgrupiks olid Eesti kodanikud;
3) raviminäidiste arvestus preparaatide kaupa;
4) ravimite allahindlused preparaatide kaupa, sh allahindluste saajad;
5) müügiloa hoidja korraldatud või algatatud patsientide teavitusüritused.
(2) Ravimireklaami aruandes esitatakse retseptiravimite reklaami kohta järgmised andmed:
4) ravimite allahindlused preparaatide kaupa, sh allahindluste saajad.
(3) Lisaks lõigetes 1 ja 2 nimetatud andmetele esitatakse ravimireklaami aruandes järgmised andmed:
1) arstiteaduslike või farmaatsiaalaste ürituste läbiviimise toetamine vastavalt «Ravimiseaduse» § 86 lõikele 5 ürituste kaupa, sh näidates toetuse saaja, ürituse nimetuse, toetuse kasutamise eesmärgi ning toetuse summa;
2) arstiteaduslikel üritustel osalemise toetamine vastavalt «Ravimiseaduse» § 86 lõikele 2 toetuste kaupa, sh näidates toetuse saaja, ürituse nimetuse, toetuse kasutamise eesmärgi ning toetuse summa;
3) müügiloa hoidja korraldatud või algatatud tervisealased teavitusüritused, mis müügiloa hoidja hinnangul ei ole seotud käsimüügi- või retseptiravimi reklaamiga, sh näidates sihtrühma, ürituse eesmärgi ning osalejate arvu.
Lisa Ravimireklaami aruande vorm

References: § 2

§ 3
 § 83
 § 86
 § 86

§ 2

§ 3
 § 86
 § 86